**VABILO na bogat program dogodkov v okviru študijskega obiska**

**»Onkraj horizontov«, 15.–19. okt., Ljubljana in Maribor**

Zavod Motovila nadaljuje s krepitvijo čezmejnega sodelovanja med Slovenijo in državami Vzhodnega partnerstva EU. Med **15. in 19. oktobrom 2018** na **študijskem obisku** **»Onkraj horizontov«** gostimo skupino umetnikov, kulturnih menedžerjev in kustosov iz Ukrajine.

Obisk predstavlja odlično priložnost za gradnjo mostov v kulturi med Slovenijo in regijo onkraj EU, hkrati pa omogoča ciljano usposabljanje in mreženje strokovne javnosti iz kulturnega, filmskega in ustvarjalnih sektorjev na **SERIJI DOGODKOV**:

**[DAN 1] LJUBLJANA, pon., 15. okt.: Sprejem v Atriju ZRC SAZU** (na povabilo).

**[DAN 2] LJUBLJANA, tor., 16. okt.:** [**Onkraj kulturnega modela**](http://ced-slovenia.eu/event/onkraj-kulturnega-modela/), konferenca, delavnica in individualno svetovanje o inovativnih pristopih poslovanja v kulturi.

Od teoretičnih izhodišč prek inovativne prakse do sistemske podpore nas bodo vodili mednarodni strokovnjaki **Julie Aldridge** (VB), **José Rodriguez** (SE) in **Edgar Garcia Casellas** (ES/Katalonija). Udeležba na konferenci je nujna za vse, ki v bližnji prihodnosti nameravate kandidirati za sredstva EU, pa tudi za tiste, ki dolgoročno razmišljate o strateškem razvoju svoje organizacije, programa ali produkta.

**Rok za prijavo:** **čet., 11. okt., do 13.00**, prek spletnega obrazca.

**[DAN 3] MARIBOR, sre., 17. okt :** [**Onkraj ustaljenega komuniciranja v kulturi**](http://ced-slovenia.eu/event/onkraj-ustaljenega-komuniciranja-v-kulturi/), seminar o inovativnih pristopih komuniciranja v kulturnem in ustvarjalnih sektorjih.

Predavala bosta **José Rodríguez**, direktor za komuniciranje pri evropskem združenju Trans Europe Halles (TEH) in vodja za marketinško komuniciranje v okviru raziskovalnega projekta *Creative Lenses*, o veščinah pripovedovanja zgodb pa **Jana Renée Wilcoxen**, tekstopiska, prevajalka in urednica.

**Rok za prijavo: pon.,** **15. okt., do 12.00,** prek[spletnega obrazca.](https://ced-sloveni.us9.list-manage.com/track/click?u=268a75be385a2743cb46495d6&id=2996c33c2d&e=a674ce0da5)

**[DAN 4] LJUBLJANA, čet., 18. okt.:** [**Mesta v Hiši EU: od ustvarjalnih povezav do Evropske prestolnice kulture**](http://ced-slovenia.eu/event/mesta-v-hisi-eu-od-ustvarjalnih-povezav-evropske-prestolnice-kulture/)**.** O kandidaturi za naslov EPK v kontekstu **mednarodnih ustvarjalnih povezav** se bomo pogovarjali s predstavniki mest, ki so napovedala kandidaturo (Kranj, Lendava, Ljubljana, Nova Gorica). Moderira **Simon Lachner** (EPK Linz 2009). Z nami bodo tudi Bunker, Otok, Aksioma in Akademija umetnosti UNG.

**Rok za prijavo: pon., 15. okt., do 12.00**, prek [spletnega obrazca](https://ced-sloveni.us9.list-manage.com/track/click?u=268a75be385a2743cb46495d6&id=5e3634f900&e=a674ce0da5).

**[DAN 5] LJUBLJANA, pet., 19. okt.: Individualna srečanja v Dobri vagi** (na povabilo / po dogovoru)

**Spremljajte nas!**

[ced-slovenia.eu](http://ced-slovenia.eu/) **|** Facebook: [CED Slovenia - Kultura](https://www.facebook.com/CEDSlovenia/?fref=ts) in [CED Slovenia - MEDIA](https://www.facebook.com/CEDSloveniaMEDIA/?fref=ts)

Študijski obisk organizira zavod Motovila. Zahvaljujemo se partnerjem posameznih dogodkov: Center za kreativnost, ki ga izvaja Muzej za arhitekturo in oblikovanje, Dobra vaga / Kino Šiška, Hiša EU idr.

*Študijski obisk »*[*Onkraj horizontov*](http://ced-slovenia.eu/onkraj-horizontov-fokus-ukrajina-15-19-okt-2018/)*« se izvaja v okviru programa Culture Bridges s podporo Evropske unije. Program Culture Bridges podpira razvoj strokovnjakov v kulturnih in ustvarjalnih industrijah v Ukrajini ter jim omogoča, da sodelujejo z organizacijami in posamezniki v EU. Izvaja ga British Council v partnerstvu z mrežo nacionalnih kulturnih inštitutov za kulturo Evropske unije EUNIC v Ukrajini.*